
Nr. 2941 din 19.01.2026
REFERAT DE APROBARE

a proiectului de hotărâre privind aprobarea Raportului referitor la activitatea desfăşurată de către asistenţii personali ai persoanelor cu handicap grav de pe raza comunei Cornetu, județul Ilfov, în semestrul II al anului 2025
Conform prevederilor art. 40 alin. (2) din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, 

”(2) Serviciul public de asistenţă socială dispune efectuarea de controale periodice asupra activităţii asistenţilor personali şi prezintă semestrial un raport consiliului local.” 

De asemenea, la art. 29 alin. (1) și (2) din Normele metodologice de aplicare a Legii nr. 448/2006 privind protecția și promovarea drepturilor persoanelor cu handicap, aprobate prin H.G. nr. 268/2007, cu modificările și completările ulterioare, se prevede că:  

„(1) Serviciul public de asistenţă socială de la nivelul primăriei sau, în cazul municipiului Bucureşti, direcţiile generale de asistenţă socială şi protecţia copilului prezintă semestrial consiliului local un raport care conţine cel puţin următoarele: 

a) dinamica angajării asistenţilor personali; 

b) informaţii privind modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro; 

	c) informaţii privind numărul de asistenţi personali instruiţi;
d) numărul de controale efectuate şi problemele sesizate. 

(2) În termen de 30 de zile, raportul prezentat consiliului local va fi transmis spre informare direcţiilor generale de asistenţă socială şi protecţia copilului judeţene şi secretariatului comisiei judeţene pentru incluziune socială, respectiv a municipiului Bucureşti, din cadrul direcţiei de muncă, solidaritate socială şi familie judeţene, respectiv a municipiului Bucureşti.”
În aplicarea prevederilor legale anterior menționate, Compartimentul Asistență socială din cadrul Primăriei comunei Cornetu, județul Ilfov a întocmit Raportul referitor la activitatea desfăşurată de către asistenţii personali ai persoanelor cu handicap grav de pe raza comunei Cornetu, județul Ilfov, în semestrul II al anului 2025, pe care îl supun atenției membrilor Consiliului local al comunei Cornetu, județul Ilfov, spre aprobare, prin hotărâre de consiliu, conform proiectului anexat.

